钦定古今图书集成/历象汇编/岁功典/第020卷 > 东风第一枝〈立春日访梅溪雨中同赋〉 高观国
## 钦定古今图书集成/历象汇编/岁功典/第020卷 > 东风第一枝〈立春日访梅溪雨中同赋〉 高观国

烧色回青，冰痕绽白，娇云先酿酥雨。纵寒不压葭尘，
应时已鞭黛土。东君入夜，怕预恼、诗边心绪。意转新，
无奈吟魂，醉里已题春句。　香梦醒、几花暗吐。绿睡
醒、几枝偷舞。酒醅清惜同斟，菜甲嫩怜细缕。玉纤彩
胜，愿岁岁、春风相遇。要等得、明日新晴，第一待寻芳
去。